A BIZOTTSÁG 548/2007/EK RENDELETE
(2007. május 21.)
a gyümölcsre és zöldségre, valamint egyes feldolgozott gyümölcs- és zöldségtermékekre nyújtott export-visszatérítésekre vonatkozó több rendeletnek Bulgária és Románia európai uniós csatlakozása miatt történő kiigazításáról
AZ EURÓPAI KÖZÖSSÉGEK BIZOTTSÁGA,
tekintettel Bulgária és Románia csatlakozási szerződésére,
tekintettel Bulgária és Románia csatlakozási okmányára és különösen annak 56. cikkére,
mivel:
(1)
A Bulgária és Románia Európai Unióhoz történő csatlakozása következtében szükséges kiigazítások elvégzése érdekében szükség van egyes technikai jellegű módosításokra a gyümölcsre és zöldségre, valamint egyes feldolgozott gyümölcs- és zöldségtermékekre nyújtott export-visszatérítésekre vonatkozó több bizottsági rendeletben.
(2)
A feldolgozott zöldség- és gyümölcstermékek export-visszatérítésére - a hozzáadott cukorra adott visszatérítés kivételével - vonatkozó végrehajtási szabályokról szóló, 1995. június 23-i 1429/95/EK bizottsági rendelet (1) megjegyzéseket tartalmaz a Közösség minden hivatalos nyelvén. A rendeletnek bolgárul és románul is tartalmaznia kell az adott bejegyzéseket.
(3)
A gyümölcsből és zöldségből készült egyes feldolgozott termékekben felhasznált glükózra és glükózszirupra nyújtott export-visszatérítésre vonatkozó részletes szabályok megállapításáról szóló, 1995. június 30-i 1591/95/EK bizottsági rendelet (2) megjegyzéseket tartalmaz a Közösség minden hivatalos nyelvén. A rendeletnek bolgárul és románul is tartalmaznia kell az adott bejegyzéseket.
(4)
A gyümölcsből és zöldségből készült bizonyos termékekben felhasznált és a piac közös szervezésének hatálya alá tartozó egyes cukrokra vonatkozó export-visszatérítések részletes alkalmazási szabályainak megállapításáról szóló, 1995. szeptember 29-i 2315/95/EK bizottsági rendelet (3) megjegyzéseket tartalmaz a Közösség minden hivatalos nyelvén. A rendeletnek bolgárul és románul is tartalmaznia kell az adott bejegyzéseket.
(5)
A 2200/96/EK tanácsi rendeletnek a gyümölcs- és zöldségféléket érintő export-visszatérítések tekintetében történő végrehajtására vonatkozó részletes szabályok megállapításáról szóló, 2001. október 8-i 1961/2001/EK bizottsági rendelet (4) megjegyzéseket tartalmaz a Közösség minden hivatalos nyelvén. A rendeletnek bolgárul és románul is tartalmaznia kell az adott bejegyzéseket.
(6)
Az 1429/95/EK, az 1591/95/EK, a 2315/95/EK és az 1961/2001/EK rendeletet ezért ennek megfelelően módosítani kell,
ELFOGADTA EZT A RENDELETET:
1. cikk
A 1429/95/EK rendelet a következőképpen módosul:
1.
A 3. cikk (3) bekezdésének helyébe a következő szöveg lép:
„(3) Az engedély 22. rovatának tartalmaznia kell a mellékletben szereplő bejegyzések egyikét.”;
2.
E rendelet I. mellékletének szövegét mellékletként kell csatolni.
2. cikk
Az 1591/95/EK rendelet a következőképpen módosul:
1.
A 2. cikk második albekezdése helyébe a következő rendelkezés lép:
„Mindamellett ezen rendelet alkalmazása céljából az engedély iránti kérelmeknek és az engedély 20. szakaszának tartalmaznia kell a mellékletben szereplő bejegyzések egyikét.”;
2.
E rendelet II. mellékletének szövegét mellékletként kell csatolni.
3. cikk
A 2315/95/EK rendelet a következőképpen módosul:
1.
A 2. cikk (1) bekezdésének b) pontja helyébe a következő szöveg lép:
„b)
Az engedély iránti kérelem és az engedély 20. rovatának tartalmaznia kell a mellékletben szereplő bejegyzések egyikét.”;
2.
E rendelet III. mellékletének szövegét mellékletként kell csatolni.
4. cikk
Az 1961/2001/EK rendelet a következőképpen módosul:
1.
A 3. cikk (2) bekezdésének első albekezdése helyébe a következő szöveg lép:
„Az engedély iránti kérelmek 20. rovatának tartalmaznia kell az Ia. mellékletben szereplő bejegyzések legalább egyikét, a kérelmező által igényelt, a kivitelhez szükséges legalacsonyabb visszatérítési mértékkel együtt, amelyet egész számú euro/tonna nettó tömeg mértékegységben kell megadni.”;
2.
Az 5. cikk a következőképpen módosul:
a)
a (2) bekezdés helyébe a következő szöveg lép:
„(2) Az engedély 22. rovatában fel kell tüntetni az Ib. mellékletben szereplő bejegyzések legalább egyikét.”;
b)
a (6) bekezdés negyedik albekezdése helyébe a következő szöveg lép:
„Ha az érvényességi idő kezdete nem egyezik meg a kiállítás napjával az első albekezdés értelmében, akkor az engedély 22. rovatának tartalmaznia kell az Ic. mellékletben szereplő bejegyzések egyikét.”;
c)
a (7) bekezdés helyébe a következő szöveg lép:
„(7) Az alkalmazandó visszatérítési mértéket az engedély 22. rovatának tartalmaznia kell az Id. mellékletben szereplő bejegyzések egyikének feltüntetésével.”;
3.
A 6. cikk a következőképpen módosul:
a)
a (2) bekezdés helyébe a következő szöveg lép:
„(2) Az engedély iránti kérelmekhez mellékelni kell a termékek kiviteli nyilatkozatának másolatát. A nyilatkozatnak tartalmaznia kell az Ie. mellékletben szereplő bejegyzések legalább egyikét.”;
b)
a (4) bekezdés helyébe a következő szöveg lép:
„(4) Az engedély iránti kérelmek 20. rovatában fel kell tüntetni az If. mellékletben szereplő bejegyzések legalább egyikét.”;
c)
a (8) bekezdés első albekezdése helyébe a következő szöveg lép:
„Az adott időszakra vonatkozó kiviteli engedélyeket a kiviteli időszak végét követő 14. munkanapon adják ki. Az engedély 22. rovatának tartalmaznia kell az Ig. mellékletben szereplő bejegyzések legalább egyikét, valamint a (7) bekezdés első albekezdése szerint rögzített visszatérítési mértéket és, szükség esetén, a (7) bekezdés második albekezdésében említett százalékkal csökkentett mennyiséget is.”;
4.
E rendelet IV. mellékletének szövegét Ia., Ib., Ic., Id., Ie., If. és Ig. mellékletként kell csatolni.
5. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. május 21-én.